

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

 На основу члана 8. став 2. тачка 3) Закона о пољопривреди и руралном развоју („Службени гласник РС, број 41/2009, 10/2013 – др. закон, 101/2016, 67/2021 – др. закон и 114/2021) и члана 12. Правилника о подстицајима за инвестиције у физичку имовину пољопривредног газдинства кроз подршку подизања вишегодишњих производних засада винове лозе („Службени гласник РС“, брoj 49/2023 и 54/2023), објављује

**И З М Е Н У Б Р О Ј 1**

**Ј А В Н О Г П О З И В А**

**ЗА ПОДНОШЕЊЕ ЗАХТЕВА ЗА ОСТВАРИВАЊЕ ПРАВА НА ПОДСТИЦАЈЕ**

**ЗА ИНВЕСТИЦИЈЕ У ФИЗИЧКУ ИМОВИНУ ПОЉОПРИВРЕДНОГ ГАЗДИНСТВА КРОЗ ПОДРШКУ ПОДИЗАЊА ВИШЕГОДИШЊИХ ПРОИЗВОДНИХ ЗАСАДА ВИНОВЕ ЛОЗЕ**

**ЗА 2023. ГОДИНУ**

**Члан 1.**

 У Јавном позиву за подношење захтева за остваривање права на подстицаје за инвестиције у физичку имовину пољопривредног газдинства кроз подршку подизања вишегодишњих производних засада винове лозе за 2023. годину, број 320-35-2245/2023-01 од 20.06.2023. године (у даљем тексту: Јавни позив), у члану 3. додаје се нови став 2, који гласи:

 „Изузетно од става 1. тач. 1) и 2) овог Јавног позива, лице из члана 10. Правилника и члана 2. овог Јавног позива остварује право на подстицаје и ако је инвестиција која је предмет захтева за остваривање права на подстицаје у потпуности реализована у периоду од 1. октобра 2020. године до дана подношења захтева за остваривање права на подстицаје и ако је производни засад винове лозе подигнут у првом и другом кварталу 2021. године и ако испуњава услове у складу са Правилником, под условом да подносилац захтева није остварио право на подстицаје у складу са Правилником о подстицајима за инвестиције у физичку имовину пољопривредног газдинства кроз подршку подизања вишегодишњих производних засада винове лозе („Службени гласник РСˮ, бр. 83/20 и 94/20).“

 У досадашњем ставу 2, који постаје став 3, речи: „из става 1. овог члана“ замењују се речима: „из ст. 1. и 2. овог члана“.

 У досадашњем ставу 3, који постаје став 4, речи: „из става 1. овог члана“ замењују се речима: „из ст. 1. и 2. овог члана“.

 У свему осталом текст Јавног позива остаје непромењен.

**Члан 2.**

 Ова Измена број 1 јавног позива за подношење захтева за остваривање права на подстицаје за инвестиције у физичку имовину пољопривредног газдинства кроз подршку подизања вишегодишњих производних засада винове лозе за 2023. годину, објављује се на огласној табли Управе за аграрна плаћања, Булевар краља Александра бр. 84, 11000 Београд, као и на званичној интернет страници Министарства пољопривреде, шумарства и водопривреде <http://www.minpolj.gov.rs> и званичној интернет страници Управе за аграрна плаћања http://www.uap.gov.rs.

 Информације у вези расписаног Јавног позива и ове Измене број 1 јавног позива доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова, као и на званичној веб презентацији еАграр, на адреси <https://eagrar.gov.rs>.

У Београду, 3. јула 2023. године,

|  |  |
| --- | --- |
| **Број: 320-35-2245/2023-01****Дана: 3.07.2023. године** | **В.Д. Директора****Сања Даниловић** |